rejauldu/bengali-wikipedia huggingface dataset:
গাজী শহীদ হলো ১৯৯৯ সালে মুক্তি পাওয়া বঙ্গোপসাগরে পিএনএস গাজীর বিপর্যয়ের উপর ভিত্তি করে নির্মিত উর্দু ভাষায় নির্মিত রোমাঞ্চধর্মী নাট্য চলচ্চিত্র। ছবিটি পরিচালনা করেছেন কাজিম পাশা এবং কমান্ডার জাফর খান চরিত্রে শাব্বির জান এবং লেফটেন্যান্ট-কমান্ডার পারভেজ হামিদের ভূমিকায় অভিনয় করেছেন আদনান জিলানী। নাট্য চলচ্চিত্রটি আইএসপিআর এবং নৌবাহিনীর অর্থায়নে ও প্রযোজনায় তৈরি হয় এবং বেশিরভাগ দৃশ্য আরব সাগরে চিত্রায়িত হয়।  কাহিনী সংক্ষেপ এই চলচ্চিত্রটি ১৯৭১-এর ভারত-পাকিস্তান যুদ্ধের সময় বিশাখাপত্তনমের উপকূলে ডুবে যাওয়া পাকিস্তানি সাবমেরিন পিএনএস গাজীর ক্রুদের কাহিনী নিয়ে গড়ে উঠেছে। ছবির প্রধান অংশ কমান্ডিং অফিসার জাফর মুহম্মদ খানের (শাব্বির জান) জীবনকে ঘিরে গড়ে উঠেছে । এটি ৯২ জন মানুষের গল্প, যারা প্রথম পাকিস্তানি ডুবোজাহাজে এবং সেই সময়ে একমাত্র একমাত্র মাইন স্থাপনের উপযোগী, যা একটি দীর্ঘ দূরত্ব অতিক্রম করার ক্ষমতা সম্পন্ন পিএনএস গাজীতে কাজ করার মাধ্যমে তাদের দেশের সেবা করার সময় প্রাণ দিয়েছিলেন।  অভিনয়ে  শাব্বির জান - গাজীর কমান্ডিং অফিসার কমান্ডার জাফর খানের ভূমিকায়  মিশি খান - জাফর খানের স্ত্রী লালা রুখ জাফর এর ভূমিকায়  মবিনা দোসেল - লেফটেন্যান্ট কমান্ডার শামশাদ আহমদের স্ত্রী সিতারা শমশাদের ভূমিকায়   আয়েশা খান - ফুপোর ভূমিকায়    আদনান জিলানী - লেফটেন্যান্ট-কমান্ডার পারভেজ হামিদের ভূমিকায়  সাদিয়া জিলানী - লেফটেন্যান্ট-কমান্ডার পারভেজ হামিদের স্ত্রী বেগম কলসুম পারভেজ এর ভূমিকায়  নছরুল্লাহ - লেফটেন্যান্ট-কমান্ডার শামশাদ আহমদ এর ভূমিকায়  হুমায়ূন সাঈদ - লেফটেন্যান্ট মুহাম্মদ বশির রাজপুত এর ভূমিকায়  গালিব কামাল - লেফটেন্যান্ট নাজির আহমেদ আওয়ান এর ভূমিকায়  আজরা সিদ্দিক - লে. নাজির আহমেদ আওয়ানের স্ত্রী শেহলা নাজির আওয়ান এর ভূমিকায় ফয়সাল কাজী - সিপিও লাল খান সাত্তি এর ভূমিকায়  রিজওয়ান ওয়াস্তি - কমোডোর কে এম হুসেন এর ভূমিকায়  ইব্রাহিম রাজ - শীর্ষস্থানীয় টর্পেডো কর্মকর্তা (টিপিও) পেটি অফিসার ইমানুয়াল এর ভূমিকায়  ফাহমিদ আহমদ খান - ভারতীয় নৌবাহিনীর অ্যাডমিরাল এস.এম. নন্দাএর ভূমিকায়  মোহাম্মদ আইয়ুব - রিয়ার অ্যাডমিরাল আর. কৃষ্ণ এর ভূমিকায়  ইমতিয়াজ তাজ - কমোডোর জি এম হীরানন্দন এর ভূমিকায়  মোহাম্মদ ইমদাদ খান - ক্যাপ্টেন ইন্দর সিং এর ভূমিকায়   আরও দেখুন    আন্তঃবাহিনী জনসংযোগ মিডিয়া প্রযোজনা  তথ্যসূত্র   বহিঃসংযোগ     বিষয়শ্রেণী:১৯৯৬-এর চলচ্চিত্র বিষয়শ্রেণী:উর্দু ভাষার চলচ্চিত্র বিষয়শ্রেণী:১৯৭০-এর দশকের পটভূমিতে চলচ্চিত্র বিষয়শ্রেণী:পাকিস্তানের পটভূমিতে চলচ্চিত্র বিষয়শ্রেণী:ভারতের পটভূমিতে চলচ্চিত্র বিষয়শ্রেণী:পাকিস্তানি চলচ্চিত্র বিষয়শ্রেণী:ভারত এবং পাকিস্তানের যুদ্ধ-বিগ্রহের পটভূমিতে নির্মিত চলচ্চিত্র বিষয়শ্রেণী:পাকিস্তানি থ্রিলার চলচ্চিত্র
পেস্ট  একজন নরওয়েজিয়ান ব্ল্যাক মেটাল সংগীত শিল্পী যিনি গরগরথ ব্যান্ডের সাথে তার কাজের জন্য বিখ্যাত।   পরিচিতি  পেস্ট ১৯৮৯ সালে গঠিত ব্যান্ড নরওয়ের অবটেইন্ড এনস্লেভম্যান্ট ব্যান্ডের একজন অন্যতম প্রতিষ্ঠাতা সদস্য। ১৯৯৪ সালে প্রকাশিত হওয়া তাদের পূর্ণাঙ্গ অ্যালবাম সেঞ্চুরীস অব সরো প্রকাশের আগে তারা ২টি ডেমো ১৯৯২ এবং ১৯৯৩ সালে প্রকাশ করে। http://www.metal-archives.com/band.php?id=2042 ১৯৯৫ সালে গরগরথ ব্যান্ডের ইনফারনাস ভোকাল হাটের অনুপস্থিতিতে পেস্টকে প্রস্তাব দেন তার ব্যান্ডে যোগ দিতে। ১৯৯৫ সালের ডিসেম্বরে পেস্ট প্রথম গরগরথের সাথে কনসার্ট করে ক্রেডেল অব ফিলথ ব্যান্ডকে সহযোগিতা করতে এবং তিনি তাদের অ্যান্টিক্রাইস্ট অ্যালবা, এ পসেসড বাই শয়তান গানে কণ্ঠ দেন যা ১৯৯৬ সালে প্রকাশ পায়।গরগরথ এরপর স্যাটারিকন ও ডিসেকশন ব্যান্ডের সাথে ইউরোপ সফরে বের হয়। গরগরথের ৩য় অ্যালবাম আন্ডার দ্যা সাইন অব হেলের সব গানের কণ্ঠই ছিল তাঁর যা ১৯৯৭ সালে মুক্তি পায় ১৯৯৬ সালে রেকর্ড হওয়ার পর। ঐ বছরই আবার উইচক্রাফট অ্যালবাম প্রকাশ পায় যা ছিল পেস্টের ব্যান্ড অবটেইন্ড এনস্লেভম্যান্ট-এর ২য় অ্যালবাম। ১৯৯৭ সালে গরগরথের ইউরোপ সফরের পর তিনি তার ব্যান্ড অবটেইন্ড এনস্লেভম্যান্টকে সময় দেওয়ার জন্য গরগরথ ছেড়ে দেন। যদিও তিনি গরগরথের ১৯৯৮ সালের ডেস্ট্রয়ার অ্যালবামে অনেক গানের কণ্ঠ ও লিরিক করেন। অবটেইন্ড এনস্লেভম্যান্ট ১৯৯৮ ও ২০০০ সালে ২টি অ্যালবাম বের করার পর ভেঙ্গে যায় এবং পেস্ট আমেরিকাতে চলে যান। আমেরিকাতে তিনি বেশ কিছু ব্ল্যাক মেটাল ব্যান্ডের সাথে কাজ করেন। তার সবচেয়ে উল্লেখযোগ্য কাজ হলো ব্লাড স্টেইন্ড ডাস্ক ব্যান্ডের অ্যালবাম ব্ল্যাক ফেইথ ইঙ্কুইজিশন।  ২০০৮ সালের ৫ই ডিসেম্বর তিনি আবার গরগরথ ব্যান্ডে ফিরে আসেন।    পেস্টের কর্মতালিকা    গরগরথের সাথে   অ্যান্টিক্রাইস্ট (১৯৯৬)  দ্যা লস্ট টরমেনটর (ইপি) (১৯৯৬)  আন্ডার দ্যা সাইন অব হেল (১৯৯৭)  ডেস্ট্রয়ার (১৯৯৮)  বারজেন ১৯৯৬ (ইপি) (২০০৭)  কুয়ান্টস পোসান্ট অ্যাড সাটানিটাটেম ট্রাহান্ট (২০০৯)   অবটেইন্ড এনস্লেভমেন্ট   অবটেইন্ড এনস্লেভমেন্ট (ডেমো) (১৯৯২)  আউট অব ক্রাইপ্টস (ডেমো) (১৯৯৩)  সেঞ্চুরীস অব সরো (১৯৯৪)  উইচক্রাফট (১৯৯৭)  সোলব্লাইট (১৯৯৮)  দ্যা শেফার্ড অ্যান্ড হাউন্ড অব হেল (২০০০)   ব্লাড স্টেইন্ড ডাস্ক   ব্ল্যাক ফেইথ ইঙ্কুইজিশন (২০০৮) http://www.moribundcult.com/   তথ্যসূত্র    বহিঃসংযোগ   গরগরথের দাপ্তরিক ওয়েবসাইট  মাইস্পেসে ব্লাড স্টেইন্ড ডাস্ক  বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম
তিরাসপোল () হল মলদোভার (ডি জুরে) একটি বিচ্ছিন্ন রাষ্ট্র ট্রান্সনিস্ট্রিয়ার রাজধানী (ডি ফ্যাক্টো), এটি মলদোভার দ্বিতীয় বৃহত্তম শহর। শহরটি দিনিস্তার নদীর পূর্ব তীরে অবস্থিত। তিরাসপোল হল আসবাবপত্র ও বৈদ্যুতিক পণ্য উৎপাদন সহ হালকা শিল্পের একটি আঞ্চলিক কেন্দ্র।  আধুনিক তিরাসপোল শহরটি ১৭৯২ সালে রুশ জেনারেলিসিমো আলেকজান্ডার সুভরভ দ্বারা প্রতিষ্ঠিত হয়েছিল, যদিও এই অঞ্চলে বিভিন্ন জাতিগোষ্ঠীর দ্বারা হাজার হাজার বছর ধরে বসবাস করে আসছিল। শহরটি প্রতি বছর ১৪ই অক্টোবর তার প্রতিষ্ঠা বার্ষিকী উদযাপন করে।  জনসংখ্যার উপাত্ত জনসংখ্যা শহরের জনসংখ্যা ১৯৮৯ সালে প্রায় ১,৯০,০০০ জন ও ১৯৯২ সালে প্রায় ২,০৩,০০০ জন ছিল। শহরের মোট জনসংখ্যার ৪১% রুশ, ৩২% ইউক্রেনীয় (উভয়ই পূর্ব স্লাভিক) ও ১৮% মলদোভীয় (রোমানীয়) জনগোষ্ঠী ছিল।  স্বাধীন (অস্বীকৃত) ট্রান্সনিস্ট্রিয়া ঘোষণার পর রাজনৈতিক ও অর্থনৈতিক পরিস্থিতির ফলে, সেইসাথে ১৯৯০-এর দশকের গোড়ার দিকে বৃহৎ ইহুদি দেশত্যাগের ফলে, শহরের জনসংখ্যা তার ১৯৮৯ সালে নথিভুক্ত জনসংখ্যার নিচে নেমে আসে এবং ২০০৪ সালের ট্রান্সনিস্ট্রীয় আদমশুমারিতে শহরের জনসংখ্যা ১,৫৮,০৬৯ জন ছিল।  ধর্ম ল্যাতিন ক্যাথলিক সংখ্যালঘুদের তিরাসপোলের নিজস্ব রোমান ক্যাথলিক ডায়োসিস (আসলেই চেরসন বলা হয়) দ্বারা পরিবেশন করা হয়েছিল, যা ২০০২ সালে সারাতোভের সেন্ট ক্লেমেন্টের রুশ ডায়োসিসে দমন করা হয় ও একীভূত হয়ার আগে পর্যন্ত প্রতিবেশী রোমানিয়া ও রাশিয়ার অংশও জুড়ে বিস্তৃত ছিল।  তথ্যসূত্র  বিষয়শ্রেণী:তিরাসপোল বিষয়শ্রেণী:ট্রান্সনিস্ট্রিয়ার শহর ও নগর বিষয়শ্রেণী:মলদোভার শহর ও নগর
এম জগন্নাথন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য ছিলেন। তিনি ১৯৫২ সালের নির্বাচনে তামিলনাড়ু টয়লার্স দলের প্রার্থী হয়ে এবং ১৯৫৭ সালের নির্বাচনে স্বতন্ত্র প্রার্থী হিসাবে তিন্ডিভানাম আসন থেকে তামিলনাড়ু বিধানসভায় নির্বাচিত হয়েছিলেন। 1951/52 Madras State Election Results, Election Commission of India   তথ্যসূত্র   বিষয়শ্রেণী:তামিলনাড়ুর রাজনীতিবিদ বিষয়শ্রেণী:তামিলনাড়ু বিধানসভার সদস্য বিষয়শ্রেণী:মাদ্রাজ বিধানসভার সদস্য ১৯৫২-১৯৫৭ বিষয়শ্রেণী:মাদ্রাজ বিধানসভার সদস্য ১৯৫৭-১৯৬২
মূল মধ্যরেখার ৯০° পূর্ব মধ্যরেখা হল একটি দ্রাঘিমাংশের রেখা, যা উত্তর মেরু থেকে উত্তর মহাসাগর, এশিয়া, ভারত মহাসাগর, দক্ষিণ মহাসাগর এবং অ্যান্টার্কটিকা থেকে দক্ষিণ মেরু পর্যন্ত প্রসারিত।  নব্বই পূর্ব রিজ এর নামকরণ করা হয় এই মধ্যাহ্নরেখার নামে।  ৯০তম পশ্চিম মধ্যরেখার সাথে ৯০তম পূর্ব মধ্যরেখা বৃহৎ বৃত্তের আকার গঠন করে।   মেরু থেকে মেরু  ৯০° পূর্ব মধ্যরেখা উত্তর মেরু থেকে শুরু হয়ে দক্ষিণ মেরুতে শেষ হওয়ার পথে যেসব স্থান অতিক্রম করে :  {| class="wikitable plainrowheaders" ! scope="col" width="115" | স্থানাঙ্ক ! scope="col" | দেশ, অঞ্চল বা সমুদ্র ! scope="col" | নোট |- | style="background:#b0e0e6;" |  ! scope="row" style="background:#b0e0e6;" | উত্তর মহাসাগর | style="background:#b0e0e6;" | |- | style="background:#b0e0e6;" |  ! scope="row" style="background:#b0e0e6;" | কারা সাগর | style="background:#b0e0e6;" | শ্মিট দ্বীপের শুধু পশ্চিম পাশ,  |- |  ! scope="row" |  | কিরভ দ্বীপপুঞ্জ |- | style="background:#b0e0e6;" |  ! scope="row" style="background:#b0e0e6;" | কারা সাগর | style="background:#b0e0e6;" | |- |  ! scope="row" |  |  |- |  ! scope="row" |  | বায়ান-ওল্গি প্রদেশ |-valign="top" |  ! scope="row" |   | জিনজিয়াং <br > ছিংহাই <br > তিব্বত |- |  ! scope="row" |  | |-valign="top" |  ! scope="row" |  | পশ্চিমবঙ্গ<br/ > আসাম<br/ > মেঘালয় |- |  ! scope="row" |  | |- | style="background:#b0e0e6;" |  ! scope="row" style="background:#b0e0e6;" | ভারত মহাসাগর | style="background:#b0e0e6;" | |- | style="background:#b0e0e6;" |  ! scope="row" style="background:#b0e0e6;" | দক্ষিণ মহাসাগর | style="background:#b0e0e6;" | |- |  ! scope="row" | অ্যান্টার্কটিকা |  কর্তৃক দাবিকৃত, অস্ট্রেলীয় অ্যান্টার্কটিকা অঞ্চল |- |}  আরো দেখুন   ৯০তম মধ্যরেখা পশ্চিম  ৮৯তম মধ্যরেখা পূর্ব  ৯১তম মধ্যরেখা পূর্ব  তথ্যসূত্র   পূ৯০তম মধ্যরেখা পূর্ব
মুক্তি পত্রিকা পশ্চিমবঙ্গের পুরুলিয়ার অন্যতম গুরুত্বপূর্ণ সাপ্তাহিক পত্রিকা ছিল। এটি ১৯২৫ খ্রিস্টাব্দে পুরুলিয়া শহর থেকে এবং পরে তৎকালীন বিহারের মানভূম জেলা থেকে প্রকাশনা শুরু করে। এটি শিল্পাশ্রম নামে গান্ধী আশ্রমের একটি অংশ হিসেবে প্রকাশিত হওয়া শুরু করে। স্থানীয় ইতিহাসের প্রতিনিধিত্ব করার ক্ষেত্রে এই পত্রিকাটি অনেক বেশি গুরুত্ব রয়েছে। টুসু সত্যাগ্রহের সময়ে বিভূতিভূষণ দাশগুপ্ত সম্পাদিত এই পত্রিকা আন্দোলন ও বিহার সরকারের অত্যাচার সম্পর্কে নিয়মিত লেখা প্রকাশ করতে থাকে।   সম্পাদকগণ  এই 'মুক্তি' পত্রিকার সম্পাদকগণের হলেন- সম্পাদকগণনিবারণচন্দ্র দাশগুপ্ত (প্রতিষ্ঠাতা-সম্পাদক)এস.বীর রাঘব আচার্যফণীন্দ্রনাথ দাশগুপ্তঅতুলচন্দ্র ঘোষঅরুণচন্দ্র ঘোষবিভূতিভূষণ দাশগুপ্তচিত্তভূষণ দাশগুপ্ত  তথ্যসূত্র  বিষয়শ্রেণী:বাংলা ভাষার সংবাদপত্র বিষয়শ্রেণী:সাপ্তাহিকী বিষয়শ্রেণী:পশ্চিমবঙ্গের বিলুপ্ত সংবাদপত্র বিষয়শ্রেণী:১৯২৫-এ ভারতে প্রতিষ্ঠিত বিষয়শ্রেণী:ভারতের বিলুপ্ত সংবাদপত্র বিষয়শ্রেণী:পশ্চিমবঙ্গের গণমাধ্যম
ড. খসরুজ্জামান চৌধুুুরী হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।   জন্ম ও পারিবারিক পরিচিতি  জন্মস্থান (বর্তমান সময় অনুযায়ী ) চৌধুরী বাড়ি, আষ্টঘড়ি, ১০ নং মুড়িয়া ইউনিয়ন, ওয়ার্ড - ০৮, বিয়ানীবাজার - ৩১৭০, সিলেট, বাংলাদেশ।    শিক্ষাজীবন  অর্থনীতিতে পিএইচডি (সিরাকিউজ বিশ্ববিদ্যালয়, মার্কিন যুক্তরাষ্ট্র); লোক প্রশাসনে এমপিএ (হার্ভার্ড বিশ্ববিদ্যালয়, মার্কিন যুক্তরাষ্ট্র); বিএ অনার্স, অর্থনীতি (ঢাকা বিশ্ববিদ্যালয়)।  কর্মজীবন  প্রাক্তন সিভিল সার্ভিস অব পাকিস্তান (C.S.P.)- এ যোগ দেন ১৯৬৭ সালে। ১৯৬৯-১৯৭৯ সালে সহকারী কমিশনার, ঢাকা। ১৯৭০-১৯৭১ সালে মহকুমা প্রশাসক, কিশোরগঞ্জ। ১৯৭১ সালে মুক্তিযুদ্ধে সক্রিয় অংশগ্রহণ ও প্রবাসী সরকারের উপসচিব পদে কাজ। ১৯৭১-১৯৭২ সালে জেলা প্রশাসক, বৃহত্তর ময়মনসিংহ জেলা। ১৯৭২-৭৫ সালে উপসচিব, ত্রাণ ও পুনর্বাসন মন্ত্রণালয়। ১৯৭৫-১৯৭৭ সালে উপসচিব, শিক্ষা মন্ত্রণালয় ও সচিব, বাংলাদেশ ইউনেস্কো জাতীয় কমিশন। ১৯৭৮- ১৯৮০ সালে সিনিয়র গবেষক ইন্টারন্যাশনাল কাউন্সিল ফর এডুকেশনাল ডেভেলপমেন্ট (ICED), মার্কিন যুক্তরাষ্ট্র। ১৯৮৭ সাল থেকে মৃত্যু-পূর্ব পর্যন্ত অর্থনীতি, ফাইনান্স ও পাবলিক পলিসির অধ্যাপক, মার্কিন যুক্তরাষ্ট্র।  মুক্তিযুদ্ধে অবদান  ১৯৭১ সালে মুক্তিযুদ্ধে সক্রিয়ভাবে অংশগ্রহণ করেন ও প্রবাসী সরকারের উপসচিব পদের দায়িত্ব পালন করেন। এর পরিপ্রেক্ষিতে পরবর্তীতে এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত স্বাধীনতা পুরস্কার প্রদান করা হয় তাকে।  লেখালেখি ও প্রকাশিত বই  অর্থনীতি ও শিক্ষার উপরে আটটি বই, এবং পেশাগত জার্নালে বেশ কয়েকটি গবেষণানির্ভর লেখা প্রকাশিত হয়েছে। লিখেছেন ছোটগল্প, কবিতা, ছড়া ও রম্যরচনা।  সহলেখিকা তাহমিনা জামানের সঙ্গে গল্পসংকলন 'নিঃসঙ্গ জনতায় ও অন্যান্য প্রবাসের গল্প' এবং 'এই রোদ এই বৃষ্টি' এবং তাহমিনা জামানের সঙ্গে যৌথ সম্পাদনায় 'প্রবাসের গল্প' ও 'প্রবাস ও অভিবাসনের গল্প'। 'শুধুই গল্প', 'মুখ খুলিলেই বিপদ', 'বড়দের ছড়া', 'পথে', 'পাঁচ মিনিটের গল্প', 'বাঙালীর ভর্তা', 'The Turbulent 1971: My Diary'; সহ-লেখিকা তাহমিনা জামানের সঙ্গে: আমাদের দেখা কিছু মানুষ, 'আমাদের কবিতা'। রম্যরচনা 'যাহা বলিবে বুঝিয়া বলিবে, যাহা বুঝিবে তাহা বলিবে না'। 'একাত্তরের মুক্তিযুদ্ধ', স্মৃতিচারণমূলক লেখা 'আমার দেখা কিছু মানুষ'। এছাড়া গবেষণাভিত্তিক তিনটি ইংরেজি বই।  মৃত্যু  ২০১৩ সালের ৪ ফেব্রুয়ারি লুইজিয়ানা অঙ্গরাজ্যের ব্যাটন রুজ শহরে নিজ বাসভবনে ইন্তেকাল করেন।  পুরস্কার ও সম্মাননা  এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৪ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আর্থিক হিসাববিজ্ঞান হলো একটি শাখা যা আর্থিক সমস্যা এবং প্রক্রিয়াগুলি নিয়ে গবেষণা এবং বিশ্লেষণ করে। এটি আর্থিক বিজ্ঞান, হিসাবনির্ধারণ, মানগণিত, স্ট্যাটিস্টিক্স এবং অন্যান্য অংশগুলি সমন্বিত করে। এটি ব্যক্তিগত, প্রতিষ্ঠানিক এবং সামাজিক অর্থনীতির প্রশ্নগুলি নিয়ে কাজ করে এবং আর্থিক সিদ্ধান্ত গ্রহণে সাহায্য করে।আর্থিক হিসাববিজ্ঞানে অর্থনীতিগত বা আর্থিক পদ্ধতিগত সমস্যার উপর ভিত্তি করে আর্থিক মডেল তৈরি করা হয়। এই মডেলগুলি অর্থনীতির নিয়ম ও সূত্র ব্যবহার করে মানিক বিশ্লেষণ এবং পূর্বাভাস করে।   ইতিহাস  আর্থিক হিসাববিজ্ঞান একটি প্রাচীন বিষয় যা মানব সমাজের সংগঠন এবং অর্থনীতির সাথে যুক্ত হয়েছে। এর ইতিহাস অত্যন্ত প্রাচীনকাল থেকেই শুরু হয়েছে।আর্থিক হিসাববিজ্ঞান এর নীতিগত এবং কার্যপ্রণালী উদ্ভব হয়েছে একটি সাম্প্রদায়িক সমাজের প্রাচীনকালে। প্রাচীন সংস্কৃতির জগতে যেসব সভ্যতা গঠিত হয়েছে, তাদেরও আর্থিক প্রণালী ছিল। উদাহরণস্বরূপ মেসোপটামিয়া, আইন বিবর্তনশীল সভ্যতা, গ্রীক সভ্যতা, বিশুদ্ধ গণিত, চীনের চক্রান্ত প্রণালী ইত্যাদি আর্থিক হিসাববিজ্ঞানের আদান-প্রদানের উদাহরণ।  মৌলিক ধারণা  আর্থিক হিসাববিজ্ঞানে কিছু মৌলিক ধারণার সাথে পরিচিত হতে হবে। নিম্নলিখিত হলো কিছু প্রাথমিক ধারণা বা মৌলিক সংক্ষেপ।আর্থিক হিসাববিজ্ঞান সম্পর্কে প্রাথমিকভাবে জানতে হলে আপনাকে আর্থিক সাধারণ সংক্রান্তির ধারণা থাকতে হবে। এটি ব্যক্তিগত, প্রতিষ্ঠানিক বা সামাজিক অর্থনীতির সাথে সম্পর্কিত হতে পারে। আর্থিক সাধারণ সংক্রান্তি নিয়ে বিবেচনা করে আর্থিক সংক্রান্ত সমস্যার সমাধান হয়। এটি একটি গুরুত্বপূর্ণ অংশ যা নির্ধারণ করে যে একটি আর্থিক পদ্ধতি বা কার্যকারিতা যথার্থভাবে কার্যকর এবং কার্যক্ষম হতে পারে কিনা।  তথ্যসূত্র
কর্নেল স্যার ডগলাস গ্লোভার,  (১৩ ফেব্রুয়ারি ১৯০৮ - ১৫ জানুয়ারী ১৯৮২) ছিলেন যুক্তরাজ্যের একজন রক্ষণশীল পার্টির রাজনীতিবিদ যিনি ১৯৫৩ থেকে ১৯৭০ সাল পর্যন্ত ল্যাঙ্কাশায়ারের Ormskirk- এর পার্লামেন্ট সদস্য হিসেবে দায়িত্ব পালন করেছিলেন এবং বিশ্বের সময়ে সেনাবাহিনীতে কর্নেল ছিলেন দ্বিতীয় যুদ্ধ । কিছু সময় কনজারভেটিভ পার্টি এবং ব্রিটিশ অ্যান্টি-স্লেভারি সোসাইটির চেয়ারম্যান।  গ্লোভার গিগলসউইক স্কুলে শিক্ষিত হন, যেখানে তিনি পরে একজন গভর্নর ছিলেন এবং যেখানে তার স্মৃতিতে পর্যায়ক্রমে "স্যার ডগলাস গ্লোভার মেমোরিয়াল লেকচার" অনুষ্ঠিত হয়।  ১৯২৫ সালে স্কুল ছেড়ে তিনি পারিবারিক টেক্সটাইল ব্যবসায় প্রবেশ করেন, এসবি গ্লোভার অ্যান্ড কোং লিমিটেড, অবশেষে ব্যবস্থাপনা পরিচালক হন। তিনি গ্রেট ব্রিটেনের পাইকারি টেক্সটাইল অ্যাসোসিয়েশনের কাউন্সিলেও বহু বছর দায়িত্ব পালন করেছেন।  ১৯৩৯ সালে দ্বিতীয় বিশ্বযুদ্ধের প্রাদুর্ভাবের সময়, তিনি ৭ম ব্যাটালিয়ন, ম্যানচেস্টার রেজিমেন্ট, TA ; ১৯৪৫ সালে তিনি উত্তর-পশ্চিম ইউরোপের ২য় ব্যাটালিয়ন প্রিন্সেস লুইসের কেনসিংটন রেজিমেন্টের কমান্ডে নিযুক্ত হন; এবং ১৯৪৭-৫০ সাল থেকে তিনি ৯ম ব্যাটালিয়ন, ম্যানচেস্টার রেজিমেন্ট, টিএ কমান্ড করেন। নেদারল্যান্ডসে তার সেবার জন্য তাকে নাইট অফিসার অফ দ্য অর্ডার অফ অরেঞ্জ-নাসাউ করা হয়।  যুদ্ধের পরে তিনি পারিবারিক ব্যবসায় ফিরে আসেন, যখন ১৯৪৫ সালে ব্ল্যাকবার্নের সংসদীয় আসনে প্রতিদ্বন্দ্বিতা করেন এবং ১৯৫০ এবং ১৯৫১ উভয় ক্ষেত্রে স্ট্যালিব্রিজ এবং হাইড ১৯৫৩ সালের উপ-নির্বাচনে Ormskirk-এর সদস্য হিসাবে নির্বাচিত হন। তিনি ১৯৬০ সালে নাইট উপাধি লাভ করেন।  পরবর্তী জীবনে তিনি সুইজারল্যান্ডে চলে যান যেখানে ব্যারনেস থ্যাচার, একজন ঘনিষ্ঠ বন্ধু, প্রায়ই স্যার ডগলাস এবং তার স্ত্রীর সাথে দেখা করতে তার গ্রীষ্মের ছুটি কাটাতেন।   তথ্যসূত্র       বহিঃসংযোগ      Life of the Month - Colonel Sir Douglas Glover from Tameside Metropolitan Borough Council  বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:লন্ডনের সামরিক ব্যক্তি বিষয়শ্রেণী:১৯৮২-এ মৃত্যু বিষয়শ্রেণী:১৯০৮-এ জন্ম
কেন মাতসুবারা (, ; জন্ম: ১৬ ফেব্রুয়ারি ১৯৯৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোস এবং জাপান জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।  ২০০৯ সালে, মাতসুবারা জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ১ বছর যাবত জাপানের বয়সভিত্তিক দলের হয়ে খেলার পর, তিনি ২০২১ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন কেন মাতসুবারা ১৯৯৩ সালের ১৬ই ফেব্রুয়ারি তারিখে জাপানের উসায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মাতসুবারা জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করেছেন।  ২০২১ সালের ৩০শে মার্চ তারিখে, ২৮ বছর, ১ মাস ও ১৪ দিন বয়সে, ডান পায়ে ফুটবল খেলায় পারদর্শী মাতসুবারা মঙ্গোলিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি জাপান ১৪–০ গোলের ব্যবধানে জয়লাভ করেছিল। জাপানের হয়ে অভিষেকের বছরে মাতসুবারা সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জাপান  ২০২১  ১  ০ সর্বমোট  ১  ০  তথ্যসূত্র  বহিঃসংযোগ                বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:জাপানি ফুটবলার বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জে২ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
ডঃ পুলিন বিহারী বাস্কে একজন ভারতীয় রাজনীতিবিদ এবং ভারতের পঞ্চদশ লোকসভার সংসদ সদস্য ছিলেন। তিনি পশ্চিমবঙ্গের ঝাড়গ্রাম আসনের প্রতিনিধিত্ব করেন এবং ভারতের কমিউনিস্ট পার্টি (মার্ক্সবাদী) রাজনৈতিক দলের সদস্য।   প্রাথমিক জীবন এবং শিক্ষা  পুলিন বাস্কের জন্ম দান্তানে ( পশ্চিমবঙ্গ )।[ উদ্ধৃতি প্রয়োজন ] কলকাতা মেডিক্যাল কলেজ থেকে এমবিবিএস শেষ করার পর, তিনি পশ্চিমবঙ্গের নরেন্দ্রপুরে রামকৃষ্ণ মিশন লোক শিক্ষা পরিষদের সাথে একজন মেডিকেল প্র্যাকটিশনার হিসেবে কাজ শুরু করেন।   রাজনৈতিক পেশা  পুলিন বাস্কে প্রথমবারের মতো এমপি হন। এর আগে তিনি জেলা পরিষদের অন্যান্য পদে ছিলেন।   অধিষ্ঠিত পদসমুহ  # থেকে প্রতি অবস্থান 01 1998 2002 চেয়ারম্যান, মেদিনীপুর জেলা পরিষদ 02 2002 2008 চেয়ারম্যান, পশ্চিম মেদিনীপুর জেলা পরিষদ 03 2009 2014 সদস্য, পঞ্চদশ লোকসভা 04 2009 2014 সদস্য, পল্লী উন্নয়ন কমিটি 05 2013 2014 সদস্য, সংসদ সদস্যদের স্থানীয় এলাকা উন্নয়ন প্রকল্পের কমিটি   আরো দেখুন    পঞ্চদশ লোকসভা  ভারতের রাজনীতি  ভারতের সংসদ  ভারত সরকার  ভারতের কমিউনিস্ট পার্টি (মার্ক্সবাদী)  ঝাড়গ্রাম লোকসভা কেন্দ্র   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:১৯৬৮-এ জন্ম বিষয়শ্রেণী:পঞ্চদশ লোকসভার সদস্য
থাম্ব|জামিয়া ইসলামিয়া ইশাআতুল উলূমের প্রবেশদ্বার জামিয়া ইসলামিয়া ইশাআতুল উলূম ভারতের মহারাষ্ট্রের নানদুরবার জেলায় অবস্থিত একটি ইসলামি শিক্ষা প্রতিষ্ঠান।  ১৯৭৯ সালে আক্কালকুয়াতে মাত্র ছয় শিক্ষার্থী নিয়ে একটি ইসলামিক স্কুল হিসাবে এর পাঠদান কার্যক্রম শুরু হয়। ২০১৪ সালের মধ্যে ভারত জুড়ে এই প্রতিষ্ঠানের দুই লাখ শিক্ষার্থী রয়েছে।http://timesofindia.indiatimes.com/india/Vastanvi-a-success-story-in-Maharashtra-town/articleshow/7383224.cms  ২০১৩ সালে মেডিকেল কলেজ ও নূর হাসপাতাল এমবিবিএস কোর্স শুরু করার জন্য রাজ্য সরকারের অনুমতি নেয় এবং নয়াদিল্লিতে অবস্থিত ভারতের মেডিকেল কাউন্সিল অফ ইন্ডিয়ার চূড়ান্ত অনুমতি পায়। ২০১৩ সালে ১০০ জন শিক্ষার্থী এই কোর্সে ভর্তি হয়েছিল। এমবিবিএস কলেজ ছাড়াও জামিয়ায় ৩০০ শয্যাবিশিষ্ট একটি হাসপাতাল রয়েছে। হাসপাতালটিতে চেকআপ, চিকিৎসা, ওষুধ, বিভিন্ন প্যাথলজি, বায়োকেমিস্ট্রি, মাইক্রোবায়োলজি, এক্স-রে, সোনোগ্রাফি এবং সমস্ত সেবাগুলো বিনামূল্যে দেওয়া হয়। পাশাপাশি হাসপাতালে বিভিন্ন সার্জারি অপারেশন করা হয়। প্রতিদিন প্রায় ৬০০ টি ওপিডি এবং ২৩০ আইপিডি রোগী উপকৃত হয়। চিকিৎসকরা প্রতিদিন সব বিভাগ মিলে প্রায় ৩০ টি অপারেশন করেন।http://www.milligazette.com/news/8944-maharashtra-first-minority-medical-college-recognised-by-mci.   তথ্যসূত্র    আরও পড়ুন    http://indiatoday.intoday.in/story/darul-uloom-deoband-vastanvi-modi-remark/1/145985.html  http://টাইমফিন্দিয়া.ইন্ডিয়াটাইমস / ইন্ডিয়া / বাস্তানভি- টোফোকস- অন- আরএস 100 সিআর-কলেজজি / পার্টিকেলশ / 9352071.cms  http://www.nytimes.com/2011/03/21/world/asia/21cleric.html?pagewanted=all&_r=0  http://article.wn.com/view/2013/10/11/ For_Modi_Dilli_door_hai_Maulana_Ghulam_Mohammad_Vastanvi_say/  http://archive.financialexpress.com/news/why-akkalkuwa-its-students-are-rooting-for-bade-hazrat/743844   http://www.tribuneindia.com/2011/20110131/main7.htm  http://archive.indianexpress.com/news/-vastanvi-never-praised-modi-he-had-to-go-as-he-was-not-from-that-region-/821862/  বিষয়শ্রেণী:১৯৭৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নন্দুরবার জেলা বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ভারতের ইসলামি বিশ্ববিদ্যালয় ও কলেজ বিষয়শ্রেণী:মহারাষ্ট্রের শিক্ষাপ্রতিষ্ঠান বিষয়শ্রেণী:ভারতের দেওবন্দি মাদ্রাসা
এনামুল হক চৌধুরী (১৯৪৮- ২০১১) বাংলাদেশের রাজনীতিবিদ ও মুক্তিযোদ্ধা যিনি তৎকালীন সিলেট-৬ ও সিলেট-২ আসনের সংসদ সদস্য ছিলেন। বাংলাদেশের স্বাধীনতা যুদ্ধে তার সাহসিকতার জন্য সরকার তাকে বীরবিক্রম খেতাব প্রদান করেন।   জন্ম  এনামুল হক চৌধুরী ১৯৪৮ সালে সিলেট জেলায় জন্মগ্রহণ করেন।   রাজনৈতিক জীবন  এনামুল হক চৌধুরী বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশসরকার তাকে বীর বিক্রম খেতাব প্রদান করেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন।  ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন সিলেট-৬ আসন থেকে সংসদ সদস্য নির্বাচিত হন। ১৯৮৬ সালে তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সিলেট-২ আসন থেকে তিনি সংসদ সদস্য নির্বাচিত হন।   মৃত্যু  এনামুল ১৬ সেপ্টেম্বর ২০১১ সালে মৃত্যুবরণ করেন।   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:২০১১-এ মৃত্যু বিষয়শ্রেণী:বীর বিক্রম বিষয়শ্রেণী:সিলেট জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:মুরারিচাঁদ কলেজের প্রাক্তন শিক্ষার্থী বিষয়শ্রেণী:মদনমোহন কলেজের প্রাক্তন শিক্ষার্থী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বীজগণিতে কোন রিং বা বলয়ের কেন্দ্র R হল এমন একটি উপবলয় যেখানে উপবলয়টি x উপাদান নিয়ে গঠিত যেন R এর সকল উপাদান y এর জন্য xy = yxহয়। কোন বলয়ের কেন্দ্র হল একটি বিনিময় ধর্মী বলয় যা  দ্বারা নির্দেশ করা হয়;  হল জার্মান শব্দ Zentrum এর সংক্ষিপ্ত রূপ যার অর্থ "কেন্দ্র"  যদি R একটি বলয় হয় তবে R তার কেন্দ্রের উপর একটি সংযোজক বীজগণিত (associative algebra)। বিপরীতক্রমে  R যদি বিনিময়ধর্মী উপবলয় S এর উপর একটি সংযোজক বীজগণিত হয় তবে S হবে R এর কেন্দ্রের একটি উপবলয় এবং S যদি  R এর কেন্দ্রে ঘটে থাকে তবে R বীজগণিতকে কেন্দ্রীয় বীজগণিত বলা হয়।  উদাহরণ  কোন বিনিময়ধর্মী বলয় R নিজেই R   কোন তীর্যক ক্ষেত্রের কেন্দ্র একটি ক্ষেত্র  কোন বিনিময়ধর্মী বলয় R এ অন্তর্ভুক্ত বা প্রবেশযোগ্য (পূর্ণাঙ্গ) ম্যাট্রিক্স বলয়ের কেন্দ্র একক ভেক্টরের R-স্কেলার গুণিতক নিয়ে গঠিত।  যদি k ক্ষেত্রের ক্ষেত্র প্রসারণ F হয় এবং k এর উপরে R একটি বীজগণিত হয় তবে   একটি লী বীজগণিতের সার্বজনীন আচ্ছাদি বীজগণিতের কেন্দ্র লী বীজগণিত উপস্থাপনা তত্ত্বের ক্ষেত্রে গুরুত্বপূর্ণ ভূমিকা পালন করে। যেমন—  কোন ক্যাসিমির উপাদান এমনই একটি কেন্দ্র যা লী বীজগণিত উপস্থাপনার বিশ্লেষণের জন্য ব্যবহার করা হয়। হরিশ চন্দ্র আইসোমর্ফিজম দেখুন।  কোন সরল বীজগণিতের কেন্দ্র হল একটি ক্ষেত্র।  তথ্যসূত্র     Bourbaki, Algebra.  Richard S. Pierce. Associative algebras. Graduate texts in mathematics, Vol. 88, Springer-Verlag, 1982,   বিষয়শ্রেণী:বলয় তত্ত্ব বিষয়শ্রেণী:বীজগণিত